
PREDHODNI PROGRAM ODPRAVE POSLEDIC NEPOSREDNE ŠKODE NA STVAREH ZARADI POPLAV 4. AVGUSTA 2023 NA PODROČJU DRŽAVNE CESTNE IN ŽELEZNIŠKE INFRASTUKTURE

Priloge:
· Preglednice lokacij, kjer je evidentirana že izvedena ali načrtovana aktivnost za odpravo posledic škode 
· Intervencije in vzpostavitev varne prevoznosti (datoteka SVVCPV)
· Izvedba ukrepov za povrnitev v prvotno stanje (datoteka SI) 
· Mostovi (datoteka Mostovi)
· Železniške proge (datoteka SŽ)






1. Uvod

[bookmark: _Hlk143785946]Na podlagi Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23 in 95/23 – ZIUOPZP; v nadaljnjem besedilu: zakon) je Ministrstvo za naravne vire in prostor pripravilo Predhodni program odprave posledic neposredne škode na stvareh zaradi poplav 4. avgusta 2023 na področju državne cestne in železniške infrastrukture. Predhodni program odprave posledic nesreče predloži minister, pristojen za odpravo posledic naravnih nesreč, v soglasju z ministrom, pristojnim za varstvo pred naravnimi in drugimi nesrečami, če ga predhodno potrdi komisija za odpravo posledic nesreč.

Predhodni program odprave posledic neposredne škode na stvareh zaradi poplav 4. avgusta 2023 na področju državne cestne in železniške infrastrukture obravnava nujne ukrepe za preprečitev povečanja že nastale škode in zavarovanje življenj in premoženja prebivalstva pri odpravi posledic, nastalih ob poplavah 4. avgusta 2023 na širšem območju Republike Slovenije.

Predhodni program odprave posledic neposredne škode na stvareh zaradi poplav 4. avgusta 2023 na področju državne cestne in železniške infrastrukture vsebuje predhodno oceno neposredne škode na področju državne cestne in železniške infrastrukture ter predlog nujnih ukrepov pri odpravi posledic nesreče. Predhodni program odprave posledic neposredne škode na stvareh zaradi poplav 
4. avgusta 2023 na področju državne cestne in železniške infrastrukture postane sestavni del programa odprave posledic nesreče.


2.  Opis dosedanjih aktivnosti

2.1  Ocena škode 

Uprava Republike Slovenije za zaščito in reševanje je 10. avgusta 2023 izdala Sklep za pričetek ocenjevanja škode na stvareh zaradi posledic močnih neurij z večdnevnim obilnim deževjem na širšem območju Republike Slovenije, ki je povzročilo katastrofalne poplave, plazenje tal in druge posledice hudourniškega delovanja visokih voda, št. 844-30/2023-18 - DGZR.

Škodo na stvareh v občinah ocenjujejo občinske komisije za ocenjevanje škode ob naravnih nesrečah. Škodo v gozdovih ocenjuje Zavod za gozdove Slovenije, škodo na državnih cestah in železnici Direkcija Republike Slovenije za infrastrukturo, škodo na vodotokih Direkcija Republike Slovenije za vode, v gospodarstvu Ministrstvo za gospodarstvo, turizem in šport. Škodo na kulturni dediščini je ocenil Zavod za varstvo kulturne dediščine Slovenije. 

Predhodna ocene škode (podatki, zbrani za potrebe prijave v solidarnostni sklad):

DRŽAVNE CESTE (v evrih)
	Stroški intervencije 
	Stroški vzpostavitve varne prevoznosti 
	Intervencija in varna prevoznost skupaj
	Vzpostavitev polne funkcionalnosti DC
	Mostovi
	SKUPAJ

	10.094.773,49
	65.543.739,28
	75.638.512,77
	308.039.287,77
	
118.716.638,23
	
502.394.438,77



Ocena škode temelji na 1.800 km državnih cest na prizadetih območjih, ki so jo izvajalci odpravili oz. so dela še v teku. Cene kalkulativnih elementov (materialov, delovne sile in mehanizacije) za gradbena dela so izračunane kot povprečje cen iz veljavnih koncesijskih pogodb za redno vzdrževanje državnih cest v upravljanju Direkcije Republike Slovenije za infrastrukturo na devetih koncesijskih območjih za obdobje 2022–2032. Iz teh kalkulativnih elementov in upoštevanja uveljavljenih normativov smo ocenili cene vseh pomembnejših postavk, ki se uporabljajo pri obračunu gradbenih del pri sanaciji cest po poplavah, z upoštevanjem dodatnih stroškov za inženirske in svetovalne storitve: ocenjen povprečen strošek intervencije (v večini gre za čiščenje) tako znaša 5.608,00 EUR/km ter strošek vzpostavitve varne prevoznosti 94.991,00 EUR/km državne ceste. Skupaj za 1.800 km intervencije in vzpostavitve prevoznosti na 690 km državnih cest vrednost del po tem sklopu znaša 75,64 mio EUR. S temi sredstvi zagotavljamo vzpostavitev interventne in v nadaljevanju varne prevoznosti državnih cest za javni promet. Poleg tega je na gradbiščih v teku ocenjena škoda intervencije na 7,62 mio EUR. 

ŽELEZNICE (v evrih)
	Stroški intervencije 
	Stroški vzpostavitve zasilne prevoznosti
	Intervencija in varna prevoznost skupaj
	Vzpostavitev varne prevoznosti
	SKUPAJ

	2.206.133,00

	7.641.077,00

	9.847.210,00
	239.379.531,00
	249.226.741,00




Vrednost del za začasno sanacijo javne železniške infrastrukture je določena na osnovi cenikov za opravljanje obvezne gospodarske službe vzdrževanja in obratovanja JŽI, katerih veljavnost je potrjena s strani Vlade Republike Slovenije ter izvedenih ali še ocenjenih potrebnih ur za vzpostavitev prevoznosti. Za delno povrnitev JŽI v stanje pred nesrečo se je z ogledi na terenu ocenilo potrebne posege ter količine posegov (dolžine in/ali površine prizadetih območij). Na podlagi že navedenih cenikov, izkustvenih metod upravljavca JŽI ter primerljivih sanacijskih projektov (pridobljene ponudbe v postopkih javnih naročil ali že sklenjene pogodbe), izvedenih na JŽI v predhodnih obdobjih, se je v nadaljevanju določila ocenjena vrednost potrebnih sanacijskih del na JŽI. Za določena področja oziroma predvidene sanacijske posege so bile tudi že dejansko pridobljene preliminarne ponudbe, katerih vrednosti so bile uporabljene pri ocenjevanju potrebnih sredstev za sanacijo. Skupna vrednost del za začasno sanacijo JŽI je tako ocenjena na 9,8 mio EUR, pri čemer upravljavec JŽI s tem poleg čiščenja prog zagotavlja tudi vzpostavitev zasilne prevoznosti in prepustnosti prog (z nujnimi ukrepi ob prilagojeni voznoredni hitrosti). Javna železniška infrastruktura ni zavarovana.

Celoviti sanacijski ukrepi na prizadetih območjih železniških prog presegajo redna in investicijska vzdrževalna dela. Upravljavec JŽI ocenjuje, da je vpliv poškodovane infrastrukture na izvajanje prevoznih storitev na prizadetih delih železniških prog dolgoročen, zato bo Direkcija Republike Slovenije za infrastrukturo pristopila k izvedbi ukrepov za vzpostavitev stanja JŽI na stanje pred poplavami. Ocenjena vrednost del za vzpostavitev varne prevoznosti znaša 239,38 mio EUR.


2.2 Predhodna informacija in zagotovljena sredstva

Vlada Republike Slovenije je 5. 8. 2023 sprejela sklep o seznanitvi z informacijo o ukrepanju ob poplavah, ki so prizadele Republiko Slovenijo 3., 4. in 5. avgusta 2023, in ugotovila, da je bilo aktiviranje poklicnih in prostovoljnih gasilcev, Civilne zaščite in drugih prostovoljnih ter poklicnih reševalnih služb, Slovenske vojske, Policije, nosilcev javnih gospodarskih družb na področju energetike, komunalnega, cestnega in vodnega gospodarstva ter drugih upravljavcev kritične infrastrukture na vseh ravneh upravljanja pravočasno, njihovo delovanje pa organizirano, prizadevno in učinkovito. Pri izvajanju zaščite, reševanja in pomoči za zagotovitev osnovnih pogojev za življenje na prizadetih območjih je Vlada Republike Slovenije vsem izrekla posebno zahvalo. 

Direkciji Republike Slovenije za infrastrukturo so bila s Sklepom Vlade Republike Slovenije 
št. 41012-33/2023/2 z dne 21. 9. 2023 dodeljena sredstva za stroške intervencije in vzpostavitve prevoznosti v skupni višini 50.400.000,00 EUR: 
	Dodeljena sredstva
	Proračunska postavka

	10.400.000,00 EUR
	230313 Odprava posledic naravnih nesreč na JŽI – naravne nesreče 4.8.2023

	40.000.000,00 EUR
	230312 Intervencije na državnih cestah – naravne nesreče 4. 8. 2023





3. 	 Predhodni program odprave posledic 

Na podlagi 11.a člena zakona se lahko za preprečitev povečanja že nastale škode in zavarovanje življenj in premoženja prebivalstva odloči o dodelitvi predplačila sredstev za odpravo posledic naravnih nesreč lokalnim skupnostim oziroma dodelitvi sredstev drugim neposrednim proračunskim uporabnikom na podlagi predhodnega programa odprave posledic nesreče. Predhodni program odprave posledic nesreče predloži minister, pristojen za odpravo posledic naravnih nesreč, v soglasju z ministrom, pristojnim za varstvo pred naravnimi in drugimi nesrečami, če ga predhodno potrdi komisija za odpravo posledic nesreč.


0. Predlog nujnih ukrepov pri odpravi posledic nesreče 

Predplačilo sredstev se lahko dodeli drugim neposrednim proračunskim uporabnikom na podlagi predhodnega programa odprave posledic nesreče največ do višine 40 % predhodne ocene neposredne škode na stvareh, ki jo pripravi ministrstvo, pristojno za varstvo pred naravnimi in drugimi nesrečami. Predhodna ocena škode na državnih cestah in železniški infrastrukturi znaša 751.621.179,77 EUR.

Predhodni program odprave posledic nesreče vsebuje predhodno oceno neposredne škode ter predlog nujnih ukrepov pri odpravi posledic nesreče. Predhodni program odprave posledic nesreče postane sestavni del programa odprave posledic nesreče. 

Nujni ukrepi za izvedbo aktivnosti za normalizacijo stanja na prizadetem območju so ob zagotovitvi potrebnih sredstev še zagotovitev kadrovskih in materialnih pogojev (nabava opreme in sredstev za spremljanje stanja, predvsem plazov) za izvedbo potrebnih aktivnosti. Ob poslabšanju vremenskih razmer se pričakujejo splazitve že zaznanih plazov, v primeru zahtevnejših vremenskih razmer tudi poslabšanje stanja tam, kjer so bila izvedena dela zasilne prevoznosti oz. kjer je zaradi omejenih kapacitet izvedba del predvidena v kasnejšem obdobju. Do ogrožanja infrastrukturnih sistemov lahko pride tudi zaradi poslabšanja razmer v zaledju (visoke brežine nad cesto ali železnico) oz. izven varovalnega pasu ceste ali železnice. V sklopu zagotavljanja polne funkcionalnosti bo zaradi spremenjenih hidroloških razmer zagotovljen ustrezen hidravlični profil, za kar bo izdelana projektna dokumentacija.

Prometni sistemi zagotavljajo osnovni nivo varnosti samo pod pogoji, ko so načrtovani in grajeni v skladu s predpisanimi standardi oziroma obratujejo v skladu s predpisi, zato se kot nujni ukrepi pri odpravi posledic nesreče upoštevajo:
· zagotavljanje nemotene uporabe prometne infrastrukture oziroma delovanja poškodovanih infrastrukturnih sistemov (glavne in regionalne ceste, kolesarske povezave, javna železniška infrastruktura);
· preprečitev nastanka dodatne škode na objektih zaradi pričakovanega jesenskega deževja;
· izvedbe rušitev močno poškodovanih objektov zaradi zagotavljanja varnosti ljudi in premoženja in odstranitev odloženih plavin;
· začetek izvedbe sanacijskih ukrepov in geotehničnih ukrepov za zavarovanje infrastrukturnih sistemov;
· zagotovitev varne zasilne prevoznosti na območju poškodovanih infrastrukturnih sistemov;
· odprava poškodb na poškodovanih objektih, opremi in zemljiščih, ki so del teh infrastrukturnih sistemov ali namenjeni varstvu uporabnikov pred škodljivim delovanjem (del plazov se nahaja izven cestnega sveta in so v zasebni lasti);
· nabava opreme za izvedbo teh nalog ( na primer sistemi za spremljanje premikov plazov in navezavo teh sistemov v center za upravljanje in vodenje prometa, oprema za nadziranje stanja na terenu itd.);
· angažiranje dodatnih zunanjih strokovnih izvajalcev in služb s posebnimi strokovnimi znanji ali opremo (na primer najem specialnih helikopterjev za namestitev zaščite na nedostopnih brežinah).

Predhodni program se nanaša na izvedbo nujnih ukrepov, kot so:
1. začetek izvedbe sanacijskih ukrepov in geotehničnih ukrepov za zavarovanje stvari z izvedbo improviziranih oz. nujnih ali začasnih sanacij zemeljskih plazov, usadov, premostitvenih in drugih objektov za preprečitev nadaljnjega ogrožanja ali izvedbo potrebnih 
geološko-geotehničnih raziskav in izdelavo projektne dokumentacije, ne glede na to, v čigavi lasti je zemljišče, na katerem je potrebno načrtovati izvedbo ukrepa;
1. zagotavljanje nemotene uporabe oz. delovanja poškodovanih infrastrukturnih sistemov: 
· zagotovitve varne prevoznosti cest in potrebnih dostopov;
· zagotovitve zasilne prevoznosti javne železniške infrastrukture in potrebnih dostopov oziroma objektov;
· dela za preprečitev nastajanja nadaljnje škode na objektih infrastrukturnih sistemov in dela za povrnitev infrastrukturnih sistemov v prvotno stanje;
· dela za vzpostavitev polne funkcionalnosti infrastrukturnih sistemov.

1) DRŽAVNE CESTE

Za kritje stroškov intervencije na državnih cestah in za škodo na gradbiščih ima Direkcija Republike Slovenije za infrastrukturo za leto 2023 zagotovljenih 40 mio EUR na ukrepu 2431-23-0070 Intervencije na cestah – naravne nesreče 4. 8. 2023, proračunski postavki 230312 Intervencije na državnih 
cestah – naravne nesreče 4. 8. 2023. Za leto 2024 je v predlogu sprememb proračuna načrtovanih 
40,6 mio EUR na ukrepu 2415-11-0005 Redno vzdrževanje državnih cest, proračunski postavki Intervencije na državnih cestah – naravne nesreče 4. 8. 2023.
 
Za vzpostavitev polne funkcionalnosti DC in za mostove so sredstva načrtovana v NRP po projektih, kot izhajajo iz prilog, in sicer za celotno obdobje trajanja projektov (leta 2024/2025 ter do konca financiranja projektov). 
 
2) ŽELEZNICE

Za kritje stroškov intervencije in za vzpostavitev zasilne prevoznosti v višini 9,847 mio EUR so sredstva v letu 2023 načrtovana oz. zagotovljena na ukrepu 2431-23-0071 Odprava škode na 
JŽI – naravne nesreče 4. 8. 2023, proračunski postavki 230313 Odprava posledic naravnih nesreč na JŽI – naravne nesreče 4. 8. 2023.
 
Za vzpostavitev varne prevoznosti znaša ocenjena vrednost del 239,38 mio EUR in vključuje ocenjene stroške izdelave celovite projektne dokumentacije in celovite nadgradnje odsekov prog (Sveti 
Daniel–Dravograd – d.m. (t. i. koroška proga) ter Bled Jezero–Bohinjska Bistrica (t. i. bohinjska proga)), s katerimi bo dokončno saniran celoten odsek in bodo doseženi parametri proge izpred ujme. V predlogih proračunov za leti 2024 in 2025 ima DRSI načrtovana sredstva za pripravo dokumentacije na evidenčnem projektu 2423-10-0006 – Vzdrževalna dela v javno korist in investicije JŽI, na proračunski postavki Odprava posledic naravnih nesreč na JŽI – naravne nesreče 4. 8. 2023, in sicer v letu 2024 v višini 7,5 mio EUR in v letu 2025 v višini 5,6 mio EUR.


[bookmark: _GoBack]Za izvedbo del v letu 2023 Direkciji Republike Slovenije za infrastrukturo ni treba zagotoviti dodatnih finančnih sredstev.

Predhodni program za državno cestno in železniško infrastrukturo se sprejema v povezavi s 
26. členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23).

Ministrstvo za infrastrukturo je pristojno za izvajanje nalog in ukrepov, vezanih na obnovo poškodovane državne cestne in železniške infrastrukture.

